Source: http://mte.blog.hu/?token=6a83b2ac81da0a9fd5b57f682c19758c
Timestamp: 2017-06-26 08:58:08+00:00

Document:
2014.11.01. 16:43
Szólj hozzá!	Az Ab komment-döntése veszélyezteti a véleménynyilvánítás szabadságát
2014.05.29. 16:29
Az Alkotmánybíróság május 27-i döntése szerint egy blogposzt alatt megjelenő kommentekért jogi felelősséggel tartozik a blog gazdája. Az Ab egy korábbi, jogerős, az MTE által már kifogásolt és alkotmányellenesnek tartott ítéletet erősített most meg, amely aránytalanul korlátozza a véleménynyilvánítás alkotmányos jogát.Amint arra az MTE az utóbbi években rendszeresen igyekszik felhívni a figyelmet, a kommentek és a jogi felelősség problémája jóval összetettebb, mint azt az Ab minapi határozata sugallja. A komment szerzője sok esetben nem ismert, illetve polgári perben nem kideríthető, többek között ezért kerülnek célkeresztbe a könnyen és jól perelhető szolgáltatók. Az egész kérdéskör életszerű, a személyiségi jogok védelmét és a véleménynyilvánítás szabadságát egyként szolgáló megoldásához arra lenne szükség, hogy a felelős kergetése helyett a névtelen kommenteket a helyükön kezelje a jog.Az MTE szerint nem célravezető, ha egy, a napi százezer hozzászólás között megjelenő sértő kommentet úgy kell kezelnie a bíróságnak, mint ahogyan például egy olyan közlést, ami mondjuk egy nagy példányszámú lap címoldalán jelenik meg. A megalapozottan kifogásolt, sértő kommenteket jogi fenyegetettség nélkül is készséggel eltávolítják a szolgáltatók (erre az MTE etikai kódexe is kötelezi az egyesület tagjait, vagyis a legnagyobb magyar tartalomszolgáltatókat), a korábbi gyakorlat tehát tökéletesen megfelelő volt ezeknek a problémáknak az orvoslására.Az olyan eszközök, amelyek a kommentelés minden kilengés ellenére is egyértelműen hasznos és értelmes intézményét mint olyant fenyegetik, a társadalom érdekeivel ellentétesek. Könnyű és elegáns megoldása lenne a jelenlegi helyzetnek, ha a jogalkotó ezen szempontok alapján tisztázná, módosítaná a joganyagot. Ez megtörténhetne akár az elektronikus kereskedelmi törvény pontosításával, tisztázva, hogy a kommentelők számára nyújtott felület esetén a szolgáltatók úgynevezett tárhelyszolgáltatást nyújtanak és a sértő komment eltávolítása esetén mentesülnek a felelősség alól, vagy akár úgy, hogy a személyiségi jogi sérelmeknek - ahogyan ez egyes más jogrendszerekben működik - el kelljen érni egy bizonyos komolysági, súlyossági határt ahhoz, hogy peresíthetőek legyenek. A jogszabályoknak és a jog alkalmazónak is tekintetbe kellene vennie a kifogásolt kommentet közlő tartalomszolgáltató, vagy közösségi oldal szolgáltató reakcióját is. Azaz, ha a kifogásolt kommentet kérésre időben eltávolította, akkor akár korlátlanul is mentesíthető legyen a felelősség alól.A most helyben hagyott ítélet alapján az valószínűsíthető, hogy a magánblog gazdája – ha azonosítható – éppúgy felelős a nála megjelenő kommentekért, mint egy portál. Azonban az már portálok esetében is alapvető probléma, hogy a komment-tartalmakat a kommentelők, és nem a tartalomszolgáltatók, közösségi platform-szolgáltatók, vagy éppen bloggerek szolgáltatják. Emlékeztetünk arra, hogy a mostani ügy kiindulópontja is néhány, az egyesületként, tehát még véletlenül sem médiatartalom szolgáltatójaként vagy közösségi portálként működő MTE blogján megjelent hozzászólás volt. Az Ab-határozat indoklása ugyanakkor nyitva hagyja a lehetőséget arra, hogy a Facebook és a hasonló szolgáltatások más elbírálás alá essenek, ennek alapján még nem lehet egyértelműen megjósolni egy-egy majdani per kimenetelét.Az MTE szerint – egyetértve Stumpf István alkotmánybíró a határozathoz fűzött különvéleményének vonatkozó pontjával – a szabályozásnak a személyiségi jogokat arányosan, a lehető legkisebb alapjog-korlátozással kell védenie. Az egyesület értelmezésében az Ab által megerősített döntés pedig nem ezt a célt szolgálja.Az ügy jelenleg az Emberi Jogok Európai Bíróságán, Strasbourgban is tárgyalás alatt van, döntés még az idén várható.
Címkék: kommentek kommentelés véleménynyilvánítás Alkotmánybíróság Ab	Szólj hozzá!	· 1 trackback	Csehország, Románia és Szlovákia online médiapiaca: letölthető a teljes tanulmány
Miközben folyamatosan követjük a legújabb amerikai vagy nyugat-európai médiapiaci fejleményeket, a közvetlen szomszédságunkban lévő országok piacaira gyakran alig figyelünk oda. Pedig a közép-kelet európai régió online piaci trendjeiből sokat tanulhatnak a magyar médiamenedzserek is. Az MTE megbízásából készült, Csehország, Románia és Szlovákia online médiapiacáról szóló hiánypótló tanulmányt április 17-én mutatja be az MTE, kiterjedt régiós tapasztalattal rendelkező szakemberek részvételével. A Magyarországi Tartalomszolgáltatók Egyesülete (MTE) a tanulmányt a Mit tanulhatunk a környező országok online médiájából? Csehország, Románia és Szlovákia online médiapiaci trendjei című szakmai kerekasztal-beszélgetés kíséretében mutatja be.
Időpont: 2014. április 17. csütörtök, 18.00Helyszín: Magyar Telekom székház, Tőlösi terem, Budapest 1013, Krisztina krt. 55.Résztvevők:
Kelemen Gábor (közgazdász, stratégiai tanácsadó, a tanulmány szerzője)Mihók Attila (a Ringier ügyvezető igazgatója, a Népszabadság elnök-vezérigazgatója)Kálmán Tamás (a Týždeň – W Press kereskedelmi igazgatója)Steff József (a Sanoma kereskedelmi igazgatója)Moderátor: Tófalvy Tamás (az MTE főtitkára, a BME tanársegédje)A rendezvény ingyenes, de előzetes regisztrációhoz kötött. Kérjük ezen a címen jelezze részvételét: contact@mte.hu – és mindössze annyit írjon az üres levél tárgy mezőjébe, hogy „MTE+CEE”
Címkék: online rendezvény tanulmány kerekasztal médiapiac cee közép-kelet európa	Szólj hozzá!	Közös konferenciát tart a médiahatóság és az Európa Tanács
MTE-info
2013.12.12. 07:22
Szólj hozzá!	Mi lesz a magyar online médiával a Google és a Facebook korában?
Moderátor: Tófalvy Tamás (az MTE főtitkára, a BME tanársegédje) „A Magyarország nyelvi és gazdasági jellegzetessége által nyújtott védelem mára, természetes folyamatként, megszűnt. A hazai online tartalomszolgáltatói iparág előtt az eltűnés, a vegetálás, vagy a radikális modellváltás, átalakulás is lehetséges forgatókönyv” – fogalmaz a PriceWaterhouseCoopers Magyarország által a Magyarországi Tartalomszolgáltatók Egyesülete megbízásából elkészített tanulmány, mely azt vizsgálja, hogy a globálisan jelenlévő online közösségi médiavállalatok, tartalomaggregátorok (mint például a Google vagy a Facebook) egyre nagyobb részesedése a magyar tartalomfogyasztásból milyen hatással van a hazai tartalomszolgáltatói iparágra.
Címkék: google facebook kerekasztal-beszélgetés PwC aggregátorok	Szólj hozzá!	Az MTE szerint nem szükséges a felhasználói azonosítók tárolása a gyermekbarát internethez
Címkék: internet gyermekbarát kommentár médiatanács	Szólj hozzá!	Ügyészségi vádemelés Ingatlandepó-ügyben
2013.10.24. 11:26
Szólj hozzá!	Dunai András az MTE új elnöke
Címkék: sanoma elnök Dunai András	Szólj hozzá!	Az MTE is csatlakozott a Nyitottak Vagyunk kezdeményezéshez
2013.07.05. 10:29
Ezt mi is így gondoljuk, és a közös csatlakozással is szeretnénk elősegíteni, hogy a hazai online média minél toleránsabb, nyitottabb és felvilágosultabb legyen. Facebook
Címkék: nyitottak vagyunk	Szólj hozzá!	Tófalvy Tamás az MTE új főtitkára
contactmte
2013.06.11. 13:54
Címkék: mte főtitkár	Szólj hozzá!	Az MTE ajánlása az NMHH-elnökjelölt személyére
2013.05.07. 08:57
"A Magyarországi Tartalomszolgáltatók Egyesülete azt javasolja, hogy Miniszterelnök Úr az NMHH elnöki posztjára olyan személyt terjesszen elő, aki- vallja, hogy a széles értelemben vett médiában megvalósuló nyilvánosság demokratikus berendezkedésünk egyik legfontosabb pillére (és ezt az elvet az NMHH működésére is érvényesíti),- éppen ezért aktívan elkötelezett a médiatartalmak legszélesebb szabadsága és olyan sokszínűsége mellett, ami a marginálisnak tekintett vélemények, a különféle, jelentős lobbierővel nem rendelkező közösségek, a különféle autonóm műhelyek médiához jutását is támogatja,- aki ennek megfelelően, tudja, hogy a média egyik alapvető szerepe a politikai és egyéb hatalom ellenőrzése, a szabályozási rendszeré pedig - egyebek mellett - az, hogy ennek a szerepnek az érvényesülését elősegítse,- ugyanakkor tisztában van azzal is, hogy a média társadalmi jelenlétének megkerülhetetlen alkotórésze a szórakoztató funkció, amit még jelszavakban sem szabad eredendően kártékonynak tekinteni,- aki tudja, hogy társadalmilag hasznos szerepet jellemzően olyan médiatermékek képesek játszani, amelyek gazdasági tekintetben is erősek és függetlenek, vagyis nem tekinti még csak 'szükséges' rossznak sem azt, hogy a média üzlet, hanem – elsősorban strukturális eszközök segítségével – a médiavállalkozások partnere abban, hogy napjaink súlyos kihívásainak megfelelhessenek,- aki folytatja az NMHH alapító elnökének nemzetközi viszonylatban is kiemelkedő munkáját a kiskorúak káros médiatartalmak elleni védelme ügyében,- aki elkötelezett a média etikai megalapozása és számonkérhetősége mellett, és tudja, hogy ezek a törekvések önszabályozó kezdeményezések keretei között valósíthatóak meg a leghatékonyabban,- mindezek mellett természetesen széles körű tájékozottsággal rendelkezik a média- és hírközlési jog hazai történetét és problémáit, illetve nemzetközi fejleményeit illetően,- és személyében is hiteles a médiafogyasztók, az európai értékeket képviselő parlamenti pártok képviselői és a médiaipar szemében egyaránt.Egyesületünk Miniszterelnök Úr figyelmébe ajánlja Koltay András urat, az NMHH Médiatanácsának tagját, aki a társszabályozási rendszer kialakítása és működtetése során szerzett tapasztalataink szerint megfelel a fenti kritériumoknak.Dr. Koltay András úr 2002-ben szerzett diplomát a Pázmány Péter Katolikus Egyetemen, majd ugyanitt PhD fokozatot szerzett. Tudományos pályáját 2002-ben a Pázmány Péter Katolikus Egyetem Jogi Tanszékén tanársegédként kezdte, 2007-ben adjunktussá, 2012-ben docenssé nevezték ki. LLM fokozatot szerzett 2007-ben a University College Londonon, és a strasbourgi Emberi Jogok Nemzetközi Intézetében is folytatott tanulmányokat. A médiajog és a kapcsolódó területek elismert kutatója, A szólásszabadság alapvonalai című monográfiája 2009-ben jelent meg, emellett számos magyar és idegen nyelvű tudományos cikk szerzője, több kötet társszerzője és szerkesztője.Egyesületünk nem áltatja magát azzal, hogy úgy gondoljuk: jelölésünk meghatározó lehet a kiválasztási folyamatban, ugyanakkor természetesen készséggel veszünk részt a felmerült javaslatokról szóló további konzultációban. Bizonyosak vagyunk benne, hogy az általunk javasolt szakember mellett más alkalmas jelöltek is felmerülnek, ennek megfelelően jelezzük, hogy egyesületünk adott esetben más személy jelölését is támogatja, amennyiben megfelel az általunk üdvösnek vélt és fentebb összefoglalt paramétereknek."
Címkék: nmhh	1 komment	Károsnak tartja az infotörvény módosítását a Magyarországi Tartalomszolgáltatók Egyesülete
2013.04.30. 16:37
Szólj hozzá!	· 1 trackback	Kommentek a magyar interneten - Konferencia összefoglaló
Címkék: konferencia komment	Szólj hozzá!	Konferencia Meghívó - Kommentek a magyar interneten
2012.12.05. 16:23
Címkék: konferencia komment	Szólj hozzá!	· 2 trackback	Konferencia Meghívó - Kommentek a magyar interneten
2012.11.29. 13:13
A konferencia időpontja: 2012. december 11. (kedd) 10-14 óra, helyszín: Magyar Telekom Székház Tölösi 2 terem (1013 Budapest, Krisztina krt. 55) - jegyezze fel naptárába!Az előadások és beszélgetések témái:
A konferencián való részvétel ingyenes, de regisztrációhoz kötött. A férőhelyek száma korlátozott, részvételi szándékát kérjük mielőbb jelezze! Hamarosan jelentkezünk a részletes információkkal.
Címkék: konferencia komment	Szólj hozzá!	Kommentek a magyar interneten: problémák és lehetőségek
2012.11.16. 14:18
Címkék: kutatás komment tanulmány vitaanyag	Szólj hozzá!	· 2 trackback	Feleslegesen és alkotmányellenesen korlátozná a KIM a magyar internetet
2012.11.09. 13:48
Az MTE álláspontja szerint a javasolt megoldás több szempontból sem kívánatos. - A magyar jogrend jelenleg is tartalmaz eljárást a jogsértő tartalmakért viselt felelősség megállapítására – és ennek, ha bizonyítást nyer a jogsértés, akár súlyosabb következménye is lehet.
- Legvégül, komoly alkotmányossági problémák is felmerülnek a blokkolás gyakorlati megvalósítása során. Érvelésünket a következőkkel támasztjuk alá.
Címkék: állásfoglalás törvénymódosítás elektronikus hírközlés	42 komment	· 1 trackback	Tízmilliós bírságra kötelezték az Ingatlandepót
Szólj hozzá!	Online projekteket is támogat a Médiatanács
2012.07.09. 15:54
Szólj hozzá!	A Versenyhivatal nekiment az ingatlandepo.com-nak
2012.01.05. 09:22
A Gazdasági Versenyhivatal 2011. december 20-i döntésében erőteljes szankciókkal sújtotta az általunk is több alkalommal bírált, ingatlandepo.com címen elérhető weboldal üzemeltetőjét: a hivatal megállapította, hogy a korábban bennünket rágalmazásért, becsületsértésért perlő vállalat valójában saját maga folytatott tisztességtelen kereskedelmi gyakorlatot, amikor a fogyasztói panaszokra nem reagáltak, megtévesztették felhasználóikat, tisztességtelen mértékű kötbéreket és túlzott követeléseket fogalmaztak meg, valamint túlzott agresszivitással próbálták meg rávenni a gyanútlan hirdetőket állítólagos tartozásuk befizetésére.A Versenytanács döntésével megtiltotta a weblapot működtető vállalatnak azt, hogy a döntésbe ütköző tevékenységeket a továbbiakban is elkövesse, kötelezte őket, hogy a döntéseket saját költségükön hirdetésként napilapokban elhelyezzék, és a szlovák, valamint Seychelle-szigeteki bejegyzésű üzemeltetőket összesen több mint ötmillió forint büntetés megfizetésére kötelezték.A károsultak számára az igazán jó hír azonban csak ezután következik: a GVH közérdekű keresetet nyújt be annak érdekében, hogy bíróság állapítsa meg: az ingatlandepo.com, az ingatlanbazar.com és az ingatlanbazar.net oldalakon eddig feladott hirdetésekért benyújtott pénzügyi követelések nem képezhetik feltételét annak, hogy a fogyasztók állítólagos szerződéses kötöttségüktől megszabaduljanak. Amennyiben a bíróság ezt megállapítja, az valamennyi károsultra egyaránt érvényes lesz, és nem kell külön pereket indítaniuk igazuk megállapításáért.
Szólj hozzá!	· 1 trackback	Harmadszor is nyertünk az Ingatlandepo.com ellen
Jelenlegi elnökségi tagunk, előző elnökünk, Gerényi Gábor ellen még egy 2010. januárjában, a Hír TV fogyasztóvédelmi műsorában elhangzott kijelentése miatt indított magánvádas büntetőjogi eljárást az Ingatlandepo.com-ot is működtető Seychelle-szigeteki vállalkozás. A vádat a III. Kerületi Bíróság elsőfokú eljárása és a Fővárosi Bíróság másodfokú eljárása is megalapozatlannak tartotta és elutasította a keresetet. A sokat vitatott weboldalakat működtető cég azonban megpróbálkozott egy végső jogorvoslati kísérlettel is, és a Legfelsőbb Bíróságra nyújtott be felülvizsgálati kérelmet, amit a bíróság november 15-én tartott tárgyalásán, rövid tanácskozást követően elutasított, így további fellebbezési lehetősége az ügyben az Ingatlandepo.com-nak nem áll rendelkezésére. A Legfelsőbb Bíróság osztotta az elsőfokú bíróság indokolását, vagyis álláspontjuk szerint az a kijelentés, mely szerint e weboldal működése a felhasználók feledékenységére épít, teljes egészében a szabad véleménynyilvánítás alkotmányos védelmét élvezi, és mint ilyen, alkalmatlan a rágalmazás bűncselekményének megvalósítására.Az eljárás során jogi képviseletünket továbbra is Dr. Fazekas Tamás látta el, a TASZ részéről.
Szólj hozzá!	Kódexsértést állapított meg az MTE az Origo Zrt.-nél
2011.10.10. 15:14
A panaszossal folytatott egyeztetés után önszabályozási eljárásban vizsgálta az MTE azt a kifogást, amelyet a társzabályozásról szóló közigazgatási szerződésnek megfelelően a Nemzeti Média- és Hírközlési Hatóság Médiatanácsa juttatott el egyesületünkhöz.Az MTE eljáró ad hoc bizottsága megállapította, hogy az Origo Zrt. által működtetett Freemail.hu egyik felületére vonatkozó panasz megalapozott volt, a szolgáltató megsértette a tartalomszolgáltatás etikai kódexét. A bizottság határozatában felszólította a szolgáltatót, hogy a jövőben ezen a területen is ügyeljen a kódex betartására. A határozatot a panaszos és a panaszolt is elfogadta.Az ad hoc bizottság eljárásáról készült jegyzőkönyvet teljes terjedelmében letöltheti a linkre kattintva.
Szólj hozzá!	Ingatlandepo-ügy: helyzet, fejlemények
2011.08.01. 15:41
A Nemzeti Fogyasztóvédelmi Hatóság közérdekű keresetet indított az oldal üzemeltetője ellen tisztességtelen szerződéses feltételekre hivatkozva. Amennyiben a bíróság megállapítja a támadott feltételek érvénytelenségét, az valamennyi érintettre érvényes lesz, vagyis az üzemeltetővel szerződő valamennyi félre kiterjedő hatállyal kimondja a bíróság a szerződés érvénytelenségét. Ha ez megtörténik, akkor a sérelmet szenvedett fogyasztók az egyedi pereikben kérhetik az üzemeltetővel megkötött szerződésük érvénytelenségének megállapítását (akár az egész szerződésük ill. a szerződésük teljes időtartama, akár annak egy meghatározott időpontot követő teljesítése vonatkozásában), és egyben az eredeti állapot helyreállítását is kérhetik, ezáltal orvosolhatóvá téve a fogyasztók részéről elszenvedett jogsérelmet.Az ügyben GVH-eljárás is folyamatban van, VJ 122/2010 számon, ennek állásáról, esetleges fejleményeiről a GVH honlapján lehet tájékozódni.Az MTE mint egyesület nem jogosult fogyasztókat jogvitában illetve peres eljárásban képviselni. A további lépésekkel kapcsolatban azt javasoljuk, hogy az érintettek keressék meg az illetékes fogyasztóvédelmi tanácsadó irodát, melynek elérhetősége a www.fome.hu oldalon megtalálható, illetve konzultáljanak ügyvéddel a lehetséges konkrét jogi lépéseket illetően. Tekintettel arra, hogy számos panaszos érintett az ügyben, megfontolandó lehet pertársaság alakítása a közös képviseletre, ehhez esetleges partnereket a www.pertarskereso.hu oldalon találhat.A követelések behajtásával megbízott Creditexpress július 28-án ezt a közleményt jelentette meg honlapján: "A Creditexpress Magyarország Kft tájékoztatja Ügyfeleit, hogy a közte és a Experient Enterteiment Ltd.között fennálló - a behatási eljárásra vonatkozó - megbízási szerződés felmondásra került. Társaságunk további ügykezelést a 2011.07.28 dátumtól kezdődően nem folytat!"További információkat derített ki az ügyben a HírTv, ezek ide kattintva olvashatóak.Újabb megjegyzésünk: az ingatlanbazar.com nem tévesztendő össze az ingatlanbazar.hu-val, amely a Lapcom csoport tagjaként ingatlanhirdetési szolgáltatást nyújt, és semmiféle fogyasztói panasz nem érkezett működésével kapcsolatban.
Címkék: ingatlanbazar.com ingatlandepo.com	Szólj hozzá!	Következő oldal »

References: bíróság 
 bíróság 
 Bíróság 
 Bíróság 
 bíróság 
 Bíróság 
 bíróság 
 bíróság 
 bíróság